Kwartet troon uit met kunstefeespryse | Netwerk24
Kwartet troon uit met kunstefeespryse
Deur Elretha Britz 03 September 2018 14:40
Die produksie wat uitgetroon het op die Vrystaat Kunstefees se prysseremonie Donderdagaand in Bloemfontein was Reflections on a Legend 46664 deur die Odeion-strykkwartet.
Dié klassiekemusiekuitvoering, wat vir sy “internasionale standaard” geprys is, het twee pryse ontvang, vir die beste Vrystaatse musiekproduksie en as beste Vrystaatse musiekkunstenaar.
Onder die pryswenners was van links, Anmari van der Westhuizen, De Beer Cloete, Mia-Anne O’Kennedy, Mary Sebatso Mofama en Anita Venter (Staging Change), Samson Diamond, Jeanne-Louise Moolman, Sharon de Kock en Andriaan du Plessis (Staging Change). Van der Westhuizen, Diamond, Moolman en De Kock is die lede van die Odeion-strykkwartet.
Ricardo Peach, die feesdirekteur, sonder die dramawenner GodgOdgod uit wat as grensverskuiwende werk in die hoofstroom meegeding het en as wenner bekroon is. Hy sê dit is verblydend dat die publiek ook eksperimentele werke op gelyke voet met die tradisionele produksies oordeel.
In die meeste afdelings het drie benoemdes meegeding, maar die vrynge (rimpelfees) was vanjaar so groot dat vyf kunstenaars en produksies benoem is.
Onderskeid word getref tussen nasionale en Vrystaatse deelnemers. In die nasionale afdeling kom kunstenaars en produksies van buite die Vrystaat in aanmerking.
Van die ander benoemdes en pryswenners was van links, voor: Gerben Kamper (namens GodgOdgoD) en Schoemé Grobler; en agter: Helen du Plessis (namens die Charl du Plessis Trio), Nicky Hassett, Jefferson Dirks-Korkee en Nate Mabote (Rooilug), Marjorie Human, Ilne Fourie en Miné Kleynhans.Foto’s: Mlungisi Louw
Die volledige lys wenners lyk so:
Musiek – nasionaal
Wenner: Charl du Plessis Trio met Opposites attract.
Benoemdes: Bewitched on Broadway deur Cat Simoni; Duo! met Jacques-Pierre Malan (tjello) en Pieter van Zyl (klavier).
Musiek – beste Vrystaatse musiekkunstenaar
Musiek – beste Vrystaatse musiekproduksie
Wenner: Reflections on a Legend 46664 deur die Odeion-strykkwartet.
Dramaproduksie – nasionaal
Wenner: GodgOdgoD, regie deur Ilana Cilliers en Wolf Britz.
Benoemdes: Alpha, regie Erwin Maas en Stef de Paepe; Harry & Jackie, regie Christo Davids.
Drama – beste Vrystaatse produksie
Wenner: DEURnis: Bang
Benoemdes: DEURnis se Bloos en Broei, aangebied deur Theatre Rocket; Elke briljante ding met Ilne Fourie.
Drama – beste Vrystaatse kunstenaar
Wenner: Ilne Fourie vir Elke briljante ding.
Benoemdes: DeBeer Cloete vir Bang; Gerben Kamper vir Alpha, Manzikazi Scota vir Alpha; Mia-Anne O’Kennedy vir Bang.
Wenner: Flux, kuratorsMarjorie Human en Miné Kleynhans.
Benoemdes: Beth Armstrong vir In perpetuum; Diane Victor vir Little history: A retroflection.
Vrynge – beste Vrystaatse produksie
Wenner: Rooilug, regie deur Jefferson Dirks-Korkee.
Benoemdes: Blou, geskryf en regie deur Ilne Fourie; Geskeurde vellies, regie Stella Nortier; Gril, regie Willem Esterhuyse; Troos, regie Nicolaas Beukes.
Vrynge – nasionaal
Wenner: Koek en tert, regie Kristin Pienaar.
Benoemdes: Akkordeon-aksente met Wimpie Greyvenstein en Danie du Toit; Frenzy for Two, regie Kay Dewes; Raak deur Kanya Viljoen; Singing Anthems for Rain, regie Ntsele Radebe.
Wenner: Keith Armstrong vir Staging Change.
Benoemdes: A.I.R. Altitude Immersive Radio deur Julia Drouhin; Disobedience rules deur pvi collective
Gekeurde produksie – dit word vir aanbieding op die Vrystaat Kunstefees in 2019 ontwikkel:
Babah deur Schoemé Grobler.
Die pryse is geborg deur Absa, die Kunstetrust en die Nasionale Afrikaanse Teaterinisiatief (NATi).
Die geleentheid is ook deur die Kunstetrust geborg.
Meer oor: Odeion-Strykkwartet | Vrystaat Kunstefees | Bloemfontein | Toekennings | Reflections On A Legend 46664 | Kunstefeespryse